ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส  นร02670026793

ขอให้แก้ไขปัญหาการวางแผงจำหน่ายสินค้า และการต่อเติมบ้านกีดขวางทางเข้า-ออก บริเวณ ซอยวิภาวดี 16 แยก 3 ถนนวิภาวดีรังสิต เขตจตุจักร กรุงเทพมหานคร จุดสังเกต ตลอดทั้งซอย เนื่องจากผู้ร้องแจ้งว่าเพื่อนบ้านมีการวางแผงจำหน่ายสินค้าหน้าบ้าน และบางบ้านมีการต่อเติมบ้านออกมากีดขวางถนนในซอย ซึ่งไม่ทราบว่าต่อเติมบ้านได้มีการขออนุญาตจากสำนักงานเขตหรือไม่ ทำให้ประชาชนในพื้นที่ได้รับความเดือดร้อนเป็นอย่างมาก เวลาขับรถเข้า-ออก ในซอยต้องดูอย่างดี ต้องหลบรถให้กัน เพื่อให้รถผ่านเข้า-ออก ไปได้ และผู้ร้องเกรงว่าหากเกิดไฟไหม้ภายในซอย จะทำให้เกิดความเสียหายเป็นอย่างมาก เพราะรถเข้า-ออก ลำบาก และถ้าหากรถดับเพลิงจะเข้ามาช่วยเหลือก็เป็นไปด้วยความลำบากเช่นกัน ซึ่งประสบปัญหามาเป็นระยะเวลา 10 ปีแล้ว ซึ่งหลังจากกที่แจ้งเรื่องร้องเรียน ได้รับทราบรายงานผลเบื้องต้นจากกรุงเทพมหานคร ตามเลขที่รับแจ้ง Traffy Fondue (Y6ZTPB)  โดยสำนักงานเขตจตุจักร ฝ่ายเทศกิจเข้าตรวจสอบบริเวณดังกล่าวแล้ว ขณะตรวจสอบพบมีการตั้งวางร้านค้า สร้างความเดือดร้อนรำคาญให้กับประชาชนบริเวณดังกล่าวเจ้าหน้าที่ได้ดำเนินการ ประชาสัมพันธ์ให้เคลื่อนย้าย เพื่อความเป็นระเบียบเรียบร้อยและการสัญจรของประชาชน เจ้าหน้าที่จะดำเนินการตรวจสอบกวดขันบริเวณดังกล่าวอย่างต่อเนื่อง แต่ปัจจุบันผู้ร้องยังคงพบเห็นว่ายังคงมีการวางแผงจำหน่ายสินค้า และการต่อเติมบ้านกีดขวางทางเข้า-ออกอยู่เช่นเดิม โดยเป็นตลอดทั้งซอย ทำให้ทางผู้ร้องได้รับความเดือดร้อน อีกทั้งผู้ร้องแจ้งว่าทางสำนักงานเขตไม่ทราบข้อมูลที่เกิดขึ้นได้อย่างไร ทั้ง ๆ ที่มีเจ้าหน้าที่มาดำเนินการเก็บขยะมูลฝอยเป็นประจำทุกวัน ทราบว่าการกระทำเช่นนี้ผิด แต่ยังคงปล่อยให้มีการวางแผงจำหน่ายสินค้า และการต่อเติมบ้านอยู่เช่นเดิม จากเหตุการณ์ที่เกิดขึ้น จนถึงปัจจุบัน (วันที่ 4 กรกฎาคม 2567) ผู้ร้องยังคงประสบปัญหาอยู่ ส่งผลให้ผู้ร้องและประชาชนที่สัญจรผ่านในเส้นทางดังกล่าวได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องดำเนินการลงพื้นที่ตรวจสอบและแก้ไขปัญหา เพื่ออำนวยความสะดวกให้แก่ประชาชนที่สัญจรผ่านเส้นทางดังกล่าวต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata